Publication: Magyar Közlöny
Issue: MK-2001-67 (Year: 2001, Number: 67)
Era: 1990-2004
Section: szóló 170/1992. (II. 22.) Korm. rendelet 9. §-ában foglaltakra figyelemmel — a megfelelő egészségi, pszichikai és
Paragraph Index: 173

(5) Az R. 3. § a) pont 1. és 2. alpontja alapján igényjogosult, amennyiben családjában az egy főre eső nettó jövedelem nem éri el a mindenkori köztisztviselői illetményalap 110%-át, kérelmére további támogatásként az üdülési térítési díj 30%-ának megfelelő összegű kedvezményre jogosult. A kedvezményre való jogosultságot az állományilletékes (honvédelmi) szervezetnél parancsban (határozatban) kell megállapítani. A kedvezmény megállapítására az igényjogosult nyilatkozata alapján az állományilletékes parancsnok, vezető jogosult. A nyilatkozatnak tartalmaznia kell a család jövedelmi helyzetének megítéléséhez szükséges adatokat, különösen az igényjogosult és az R. 3. § b) pont szerint közvetlen hozzátartozónak minősülő személyek tárgyévet megelőző naptári év szerinti adóköteles jövedelmének együttes összegét, továbbá az együtt élő hozzátartozók számának és együttesen szerzett adott havi nettó jövedelmének hányadosa alapján egy hónapra számított egy főre eső nettó jövedelmet. A kedvezményről szóló parancs (határozat) kivonatát (igazolást) a kiállító szerv az adatlappal együtt a Kht. illetékes szervének megküldi.

Source: https://magyarkozlony.hu/hivatalos-lapok/947fbabdeb9a66991781595dfd1a7af8267b010b/dokumentumok/8a9de9b64d98c45d818255fcfc53bb2775bcbe4f/letoltes